Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho Parlamentu a Rady o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005, ktorým sa mení a dopĺňa návrh Komisie podľa článku 250 ods. 2 Zmluvy o ES /* KOM/2009/0315 v konečnom znení - COD 2007/0019 */





[pic] | KOMISIA EURÓPSKYCH SPOLOČENSTIEV | V Bruseli 6.8.2009 KOM(2009) 315 v konečnom znení/2 2007/0199/COD KORIGENDUM: Nahrádza KOM(2009)315 z 22. 6. 2009.Týka sa všetkých jazykových verzií. STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005, KTORÝM SA MENÍ A DOPĹŇA NÁVRH KOMISIEpodľa článku 250 ods. 2 Zmluvy o ES 2007/0199/COD STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005 1. ÚVOD V článku 251 ods. 2 treťom pododseku písm. c) Zmluvy o ES sa ustanovuje, že Komisia zaujme stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k pozmeňujúcim a doplňujúcim návrhom Parlamentu sa uvádza nižšie. 2. SÚVISLOSTI Postup Návrh predložený Európskemu parlamentu a Rade [dokument KOM(2007) 532 – 2007/0199(COD)] dňa: | 19. 9. 2007 | Stanovisko Európskeho hospodárskeho a sociálneho výboru doručené dňa: | 22. 4. 2008 | Stanovisko Výboru regiónov doručené dňa: | 10. 4. 2008 | Stanovisko Európskeho parlamentu (prvé čítanie) doručené dňa: | 9. 7. 2008 | Spoločná pozícia prijatá jednomyseľne dňa: | 9. 1. 2009 | Pozícia Európskeho parlamentu (druhé čítanie): | 22. 4. 2009 | 3. ÚčEL NÁVRHU Tento návrh je súčasťou tretieho balíka legislatívnych opatrení v súvislosti s vnútorným trhom EÚ s plynom a elektrickou energiou (ďalej len „tretí balík“) a zahŕňa dve smernice a tri nariadenia. Hlavným cieľom balíka je zaviesť regulačný rámec potrebný na zabezpečenie plnej účinnosti otvorenia trhu a na vytvorenie jednotného trhu EÚ s plynom a elektrickou energiou v záujme občanov a priemyselných odvetví Európskej únie. To pomôže udržiavať čo najnižšie ceny, ako aj zvyšovať kvalitu služieb a bezpečnosť dodávky. Hlavné opatrenia na dosiahnutie uvedeného cieľa: - účinnejší regulačný dohľad nezávislých národných regulačných orgánov, - zriadenie agentúry s cieľom zabezpečiť účinnú spoluprácu medzi národnými regulačnými orgánmi, ako aj prijímať rozhodnutia o všetkých významných cezhraničných otázkach, - povinná spolupráca medzi prevádzkovateľmi sústav s cieľom harmonizovať všetky pravidlá týkajúce sa prenosu energie v rámci Európy a koordinovať plánovanie investícií, - účinné oddelenie výroby a prenosu elektrickej energie s cieľom vylúčiť akýkoľvek konflikt záujmov, podporovať investície do sústav a predchádzať akémukoľvek diskriminačnému správaniu, - zvýšená miera transparentnosti a lepšie fungovanie maloobchodného trhu, - zvýšená miera solidarity a regionálnej spolupráce medzi členskými štátmi s cieľom zabezpečiť väčšiu bezpečnosť dodávky. 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU 4.1 Pozmeňujúce a doplňujúce návrhy, ktoré Komisia prijala Európsky parlament prijal na svojom plenárnom zasadaní 22. apríla 2009 kompromisný balík návrhov, na ktorom sa dohodol s Radou s cieľom dosiahnuť dohodu v druhom čítaní. Tieto pozmeňujúce a doplňujúce návrhy sa týkajú najmä: - obmedzeného posilnenia úlohy agentúry v procese tvorby predpisov a usmernení, ako aj v rámci dohľadu nad činnosťou Európskej siete prevádzkovateľov prenosových sústav pre plyn (ENTSO-G), - ustanovení na posilnenie úlohy agentúry v procese prípravy 10-ročného plánu rozvoja siete a - úlohy ENTSO-G vo vzťahu k tretím krajinám. Komisia akceptuje kompromisný balík, keďže je v súlade s celkovým účelom a všeobecnou charakteristikou návrhu. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh tak, ako sa uvádza vyššie.